Greek Legal Document

Category: 183

Content:
127.   ΠΡΟΕΔΡΙΚΟ ΔΙΑΤΑΓΜΑ υπ’ αριθ. 134 της 12/17 Απρ. 1991 (ΦΕΚ Α΄ 54) (Διόρθ. Σφαλμ. στο ΦΕΚ Α΄ 73/15  Μαΐου 1991) Συμπλήρωση και τροποποίηση του Π.Δ. 49/1988/ «Οργανισμός του Υπουργείου Εσωτερικών», όπως συμπληρώθηκε και τροποποιήθηκε με το Π.Δ. 535/1988». Έχοντας υπόψη: 1.Τις διατάξεις: α.Του άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α). β.Του άρθρ. 9 παρ. 10 του Νόμ. 1586/1986 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των οργανισμών Τοπικής Αυτοδιοίκησης και άλλες διατάξεις» (ΦΕΚ 37/Α). γ.Του Π.Δ. 49/1988 «Οργανισμός του Υπουργείου Εσωτερικών» (ΦΕΚ 18/Α). δ.Του Π.Δ. 535/1988 «Συμπλήρωση και τροποποίηση του Π.Δ. 49/1988 «Οργανισμός του Υπουργείου Εσωτερικών» (ΦΕΚ 245/Α). 2.Την αριθ. 28470/27.4.1990 κοινή απόφαση του Πρωθυπουργού και του Υπουργού Εσωτερικών «Ανάθεση αρμοδιοτήτων στον Υφυπουργό Εσωτερικών Νικόλαο Κλείτο» (ΦΕΚ 291/Β). 3.Την αριθ. Υ. 1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (ΦΕΚ 420/Β). 4.Την αριθ. 56/1991 γνωμοδότηση του Συμβουλίου της Επικρατείας, μετά από πρόταση του Υπουργού Προεδρίας της Κυβέρνησης και των Υφυπουργών Εσωτερικών και Οικονομικών, αποφασίζουμε: Σύσταση Διευθύνσεων Άρθρ.1.-Στην Κεντρική Υπηρεσία του Υπουργείου Εσωτερικών συνιστώνται Διευθύνσεις Εκπαίδευσης, Οργάνωσης και Απλούστευσης Διαδικασιών και Επιθεώρησης. Διάρθρωση-Αρμοδιότητες   Διεύθυνσης Εκπαίδευσης Άρθρ.2.-1.Η Διεύθυνση Εκπαίδευσης υπάγεται στη Γενική Διεύθυνση Διοικητικής Υποστήριξης και απαρτίζεται από τα εξής τμήματα: α.Τμήμα Εισαγωγικής Εκπαίδευσης. β.Τμήμα Επιμόρφωσης. 2.Οι Αρμοδιότητες της Διεύθυνσης Εκπαίδευσης είναι ο προγραμματισμός, η οργάνωση και εκτέλεση εκπαιδευτικών προγραμμάτων για την επαγγελματική  κατάρτιση  των  υπαλλήλων  και  η  Οργανισμός Υπ.Εσωτερικών Δημ.Διοίκ.και Αποκέντρωσης 2.Α.α.126-127 2.Α.α.125 Οργανισμός Υπ. Εσ.Δημ.Διοίκ.και Αποκέντρωσης διαρκής συνεργασία με τις εκπαιδευτικές μονάδες του Εθνικού Κέντρου Δημόσιας Διοίκησης και κατανέμονται στα τμήματά της ως εξής: α.Τμήμα Εισαγωγικής Εκπαίδευσης. (1)Η οργάνωση και εκτέλεση  των προγραμμάτων εισαγωγικής εκπαίδευσης των υπαλλήλων, τόσο πριν την ανάληψη υπηρεσίας ή εντός του πρώτου εξαμήνου από την ημερομηνία ανάληψης υπηρεσίας το αργότερο, με σκοπό τη γενική ενημέρωση, όσο και οποτεδήποτε μετά τη συμπλήρωση 2 μηνών υπηρεσίας και μέχρι τη λήξη της διετούς δοκιμαστικής υπηρεσίας, σε συνεργασία και με το Εθνικό Κέντρο Δημόσιας Διοίκησης. (2)Η ευθύνη οργάνωσης και εκτέλεσης των προγραμμάτων εισαγωγικής εκπαίδευσης των υπαλλήλων των Νομαρχιακών Ταμείων και των Οργανισμών Τοπικής Αυτοδιοίκησης, Δημοτικών και Κοινοτικών Ιδρυμάτων, Νομικών Προσώπων και Επιχειρήσεων, συνδέσμων Ο.Τ.Α., που έχουν λιγότερες από 1.000 οργανικές θέσεις μονίμων υπαλλήλων και εποπτεύονται από το Υπουργείο Εσωτερικών. (3)Η οργάνωση και εκτέλεση, σε συνεργασία με το Ινστιτούτο Διαρκούς Επιμόρφωσης, κοινών προγραμμάτων εισαγωγικής εκπαίδευσης για υπαλλήλους περισσοτέρων Υπουργείων ή ΝΠΔΔ, με βάση τη συνάφεια των αντικειμένων ή για θέματα κοινού ενδιαφέροντος. β.Τμήμα Επιμόρφωσης: (1)Η οργάνωση και εκτέλεση προγραμμάτων επιμόρφωσης ειδικού ενδιαφέροντος για τους υπαλλήλους του Υπουργείου και τους υπαλλήλους των ΝΠΔΔ και ΟΤΑ που εποπτεύονται από αυτό. Στα προγράμματα αυτά μπορεί να περιλαμβάνονται, σε συνεργασία με το Ινστιτούτο Διαρκούς Επιμόρφωσης και θέματα γενικού ενδιαφέροντος, όταν τούτο κρίνεται σκόπιμο ή οικονομικώς ενδιαφέρον. (2)Η οργάνωση και εκτέλεση προγραμμάτων επαγγελματικής εξειδίκευσης των υπαλλήλων του Υπουργείου και των εποπτευομένων από αυτό ΝΠΔΔ και ΟΤΑ, εφόσον αυτά έχουν λιγότερες από 1.000 οργανικές θέσεις μονίμων υπαλλήλων, σε αντικείμενα της υπηρεσίας τους. (3)Η οργάνωση και εκτέλεση, σε συνεργασία με την Εθνική Σχολή Δημόσιας Διοίκησης, προγραμμάτων προαγωγικής εκπαίδευσης των υπαλλήλων της κατηγορίας ΠΕ του Υπουργείου και των εποπτευομένων από αυτό ΝΠΔΔ και ΟΤΑ, εφόσον αυτά έχουν λιγότερες από 1.000 οργανικές θέσεις μονίμων υπαλλήλων. Τα προγράμματα αυτά μπορεί να οργανώνονται και κατά κύκλους Υπουργείων με βάση τη συνάφεια του αντικειμένου τους. (4)Η μέριμνα για την μετεκπαίδευση των υπαλλήλων του Υπουργείου στις περιπτώσεις που αυτή κρίνεται αναγκαία για τη διεύρυνση των επιστημονικών ή τεχνικών τους γνώσεων, που είναι πρόσφορες για την καλύτερη αντιμετώπιση των αναγκών της υπηρεσίας, ή την ειδίκευσή τους σε σύγχρονες τεχνικές διοίκησης και τεχνολογίας. (Αντί για τη σελ. 42,579) Σελ. 42,579(α) Τεύχος 1187-Σελ. 19  (5)Η μέριμνα για την μεταπτυχιακή εκπαίδευση των υπαλλήλων του Υπουργείου κατηγορίας ΠΕ ή ΤΕ σε ΑΕΙ της ημεδαπής ή της αλλοδαπής για τη λήψη μεταπτυχιακού τίτλου σπουδών, συναφούς με το αντικείμενο του Υπουργείου. (6)Η μέριμνα για την έκδοση απόφασης με την οποία ορίζεται το διδακτικό προσωπικό των εκπαιδευτικών προγραμμάτων που εκτελεί το Υπουργείο, εφόσον δεν ανήκει στο διδακτικό προσωπικό του Εθνικού Κέντρου Δημόσιας Διοίκησης. Διάρθρωση-Αρμοδιότητες Διεύθυνσης Οργάνωσης και Απλούστευσης Διαδικασιών. Με την παρ. 3 άρθρ. 6 του Π.Δ. 396/1991 (ΦΕΚ Α΄ 143), κατωτ. αριθ. 131, ορίστηκε ότι το συνιστώμενο με το Π.Δ. 396/1991 Τμήμα Προγραμματισμού τίθεται πρώτο (α) στη σειρά και μεταβάλλεται ανάλογα η σειρά των λοιπών τμημάτων αυτής.   Άρθρ.3.-1.Η Διεύθυνση Οργάνωσης και Απλούστευσης Διαδικασιών υπάγεται στη Γενική Διεύθυνση Διοικητικής Υποστήριξης. 2.Οι αρμοδιότητες της Διεύθυνσης Οργάνωσης και Απλούστευσης Διαδικασιών ανάγονται στα ακόλουθα θέματα, που κατανέμονται μεταξύ των τμημάτων της ως εξής: α.Τμήμα Διοικητικής Οργάνωσης: (1)Ο χειρισμός όλων των θεμάτων οργάνωσης των υπηρεσιών του Υπουργείου. Η μελέτη για τη μεταβίβαση αρμοδιοτήτων από την Κεντρική στις περιφερειακές αρχές. (2)Η μέριμνα για την οργάνωση των εποπτευομένων από το Υπουργείο νομικών προσώπων σε συνεργασία με τις αρμόδιες κατά περίπτωση σε σχέση με το αντικείμενο των νομικών προσώπων διευθύνσεις και τα οικεία νομικά πρόσωπα. (3)Η επεξεργασία στοιχείων για την εκτίμηση των αναγκών του Υπουργείου και των εποπτευομένων από το Υπουργείο νομικών προσώπων σε θέσεις προσωπικού και την κατανομή τους σε κλάδους, βαθμούς ή ειδικότητες. Η περιγραφή και ανάλυση των καθηκόντων καθώς και καθορισμός των προσόντων κάθε θέσης. β.Τμήμα Απλούστευσης Διαδικασιών και Παραγωγικότητας: Σελ. 42,580(α) Τεύχος 1187-Σελ. 20 (1)Η μελέτη, υπόδειξη και παρακολούθηση εφαρμογής μέτρων για την απλούστευση γραφειοκρατικών τύπων και διαδικασιών και την κατάργηση περιττών διατυπώσεων, σε συνεργασία με τις κατ’ αντικείμενο αρμόδιες υπηρεσίες. (2)Ο καθορισμός, σε συνεργασία με τις κατ’ αντικείμενο αρμόδιες υπηρεσίες, των δικαιολογητικών που κατά περίπτωση απαιτούνται να υποβάλλουν οι συναλλασσόμενοι με τη διοίκηση πολίτες. (3)Η μελέτη των χρησιμοποιουμένων εντύπων και εισήγηση για τη βελτίωση και τυποποίησή τους. Σχεδίαση νέων απλουστευμένων εντύπων, ιδιαίτερα των απαραίτητων στις συναλλαγές των πολιτών με τις υπηρεσίες. (4)Η μελέτη και εισήγηση μέτρων, για την καθιέρωση προσφορότερων μεθόδων εργασίας, για την ταχύτερη διεκπεραίωση των διοικητικών ενεργειών. (5)Η μέριμνα για την ανάπτυξη και εφαρμογή από τις κατ’ αντικείμενο αρμόδιες υπηρεσίες σύγχρονων τεχνικών μεθόδων (όπως π.χ. μέτρηση εργασίας, επιχειρησιακή έρευνα, ανάλυση κόστουςωφέλειας, εργονομία, κ.λπ.) για την αύξηση της παραγωγικότητας. (6)Η εισήγηση μέτρων για τη βελτίωση των συνθηκών εργασίας. (7)Η παρακολούθηση των τεχνολογικών εξελίξεων στον τομέα της μηχανοργάνωσης -πλην του υλικού αυτόματης επεξεργασίας στοιχείων- έρευνα της αγοράς και τήρηση στοιχείων για τις τεχνικές προδιαγραφές και τις δυνατότητες των μηχανημάτων γραφείου και εισήγηση για τον εκσυγχρονισμό του μηχανικού εξοπλισμού. (8)Η μέριμνα για την εκκαθάριση και μικρογράφηση των αρχείων των υπηρεσιών του Υπουργείου. Διάρθρωση-Αρμοδιότητες Διεύθυνσης Επιθεώρησης Άρθρ.4-1.Η Διεύθυνση Επιθεώρησης απαρτίζεται από τα εξής τμήματα: α.Τμήμα Διοικητικής Επιθεώρησης. β.Τμήμα Διοικητικής Έρευνας. γ.Τμήμα Διοικητικής Έρευνας Έργων. 2.Οι αρμοδιότητες της Διεύθυνσης Επιθεώρησης ανάγονται στα παρακάτω θέματα και κατανέμονται στα τμήματά της ως εξής: α.Τμήμα Διοικητικής Επιθεώρησης: (1)Η άσκηση επιθεώρησης και ελέγχου των κεντρικών και περιφερειακών υπηρεσιών του Υπουργείου για τη διαπίστωση της κανονικής και εύρυθμης λειτουργίας τους και της ορθής εφαρμογής των κειμένων διατάξεων και σχετικών οδηγιών. 2.Α.α.127 Οργανισμός Υπ.Εσωτερικών Δημ.Διοίκ.και Αποκέντρωσης (2)Η καθοδήγηση των περιφερειακών υπηρεσιών επί θεμάτων αρμοδιότητας αυτών κατά τον διενεργούμενο υπηρεσιακό έλεγχο. (3)Η συνεχής ενημέρωση της ηγεσίας του Υπουργείου για τα απασχολούντα τις περιφερειακές υπηρεσίες θέματα. (4)Η κατόπιν ειδικής εντολής επιθεώρηση των νομαρχιακών ταμείων και των οργανισμών τοπικής αυτοδιοίκησης. (5)Η κοινοποίηση των εκθέσεων επιθεωρησιακών ελέγχων ή αποσπασμάτων αυτών στις κατά περίπτωση αρμόδιες υπηρεσιακές μονάδες και διατύπωση παρατηρήσεων επ’ αυτών. (6)Η τήρηση αρχείου εκθέσεων επιθεωρητών, καθώς και κάθε άλλου στοιχείου για την παρακολούθηση του επιθεωρησιακού έργου. (7)Η μέριμνα για τον προγραμματισμό των επιθεωρησιακών ελέγχων. β.Τμήμα Διοικητικής Έρευνας. (1)Η διενέργεια διοικητικών ερευνών και διοικητικών εξετάσεων σε υποβαλλόμενες καταγγελίες ή σε περιπτώσεις διαπιστουμένων κατά τον υπηρεσιακό έλεγχο αδικημάτων σε θέματα αρμοδιότητας των υπηρεσιών του Υπουργείου, κατόπιν εντολής του Υπουργού ή εξουσιοδοτουμένου οργάνου και σε έκτακτες περιπτώσεις, μη επιδεχόμενες αναβολή, μετά από άμεση σχετική ενημέρωση και προφορική εντολή. (2)Η κοινοποίηση των πορισμάτων των διοικητικών εξετάσεων στις κατά περίπτωση αρμόδιες υπηρεσιακές μονάδες και η τήρηση αρχείου εκθέσεων διοικητικών εξετάσεων. γ.Τμήμα Διοικητικής Έρευνας Έργων: (1)Η διενέργεια διοικητικών ερευνών και διοικητικών εξετάσεων σε υποβαλλόμενες καταγγελίες ή σε περιπτώσεις που διαπιστώνονται κατά τον υπηρεσιακό έλεγχο παρανομίες, παρατυπίες και γενικά κακοτεχνίες και παραλείψεις κατά την εκτέλεση δημοτικών και κοινοτικών έργων κατόπιν εντολής του Υπουργού ή εξουσιοδοτουμένου οργάνου και σε έκτακτες περιπτώσεις, μη επιδεχόμενες αναβολών, μετά από άμεση σχετική ενημέρωση και προφορική εντολή. (2)Η κοινοποίηση των πορισμάτων των διοικητικών εξετάσεων στις κατά περίπτωση αρμόδιες υπηρεσιακές μονάδες και η τήρηση αρχείου εκθέσεων διοικητικών εξετάσεων. Σύσταση Κλάδου Επιθεωρητών Άρθρ.5.-1.Για την στελέχωση της συνιστώμενης Διεύθυνσης Επιθεώρησης συνιστάται στο Υπουργείο Εσωτερικών κλάδος ΠΕ Επιθεωρητών, ο οποίος περιλαμβάνει 7 θέσεις. Οι θέσεις του κλάδου αυτού προέρχονται από μεταφορά σ’ αυτόν πέντε θέσεων του κλάδου ΠΕ Διοικητικού και δύο του κλάδου ΠΕ Πολιτικών Μηχανικών ή ΠΕ Αρχιτεκτόνων Μηχανικών ή ΠΕ Μηχανολόγων-Ηλεκτρολόγων Μηχανικών ή ΠΕ Αγρονόμων-Τοπογράφων Μηχανικών, με αντίστοιχη μείωση των θέσεών τους. 2.Οι θέσεις του κλάδου ΠΕ Επιθεωρητών του Υπουργείου Εσωτερικών πληρούνται με μετάταξη υπηρετούντων υπαλλήλων στους κλάδους από τους οποίους μεταφέρονται θέσεις με δεκαετή τουλάχιστον υπηρεσία. Ορισμός Προϊσταμένων. Άρθρ.6-1.Στις Διευθύνσεις Εκπαίδευσης και Οργάνωσης και Απλούστευσης Διαδικασιών και σε κάθε τμήμα των διευθύνσεων αυτών προΐσταται υπάλληλος του κλάδου ΠΕ Διοικητικού. 2.Στη Διεύθυνση Επιθεώρησης και στα τμήματα Διοικητικής Επιθεώρησης και Διοικητικής Έρευνας προΐσταται υπάλληλος του κλάδου ΠΕ Επιθεωρητών (με προσόντα διοικητικού υπαλλήλου), στο Τμήμα Διοικητικής Έρευνας Έργων υπάλληλος του κλάδου ΠΕ Επιθεωρητών (με προσόντα τεχνικού υπαλλήλου). 3.Μέχρι τη συγκρότηση του κλάδου ΠΕ Επιθεωρητών, στη Διεύθυνση Επιθεώρησης τοποθετούνται προσωρινώς και προΐστανται αυτής και των τμημάτων της υπάλληλοι του Υπουργείου Εσωτερικών, ανήκοντες στους λοιπούς κλάδους κατηγορίας ΠΕ. Κατάργηση Τμημάτων Άρθρ.7.-1.Τα τμήματα Εκπαίδευσης και Απλούστευσης Διαδικασιών και Βελτίωσης Σχέσεων Διοίκησης-Πολίτη της Διεύθυνσης Διοίκησης που προβλέπονται στον ισχύοντα οργανισμό (άρθρ. 3 παρ. 2δ΄, ε΄, Π.Δ. 49/1988) καταργούνται. 2.Οι αρμοδιότητες του τμήματος Προσωπικού της Διεύθυνσης Διοίκησης (περίπτ. (1) παρ. 3, άρθρ. 3 Π.Δ. 49/1988) από τη δημοσίευση του παρόντος παύουν να ασκούνται από το τμήμα αυτό.